Hoop in rêrige gebed geplaas | Netwerk24
Hoop in rêrige gebed geplaas
Deur Hannes Noëth 10 April 2019 06:01
“Kan ek Oom eenkant sien asseblief?”
In ’n reuse-groep mense, hoe kan enig­iemand so ’n versoek wyer van ’n seuntjie van sewe jaar oud, skaars ’n meter hoog, sonder sy voortande?
Sy tweelingboetie staan ook eenkant, maar hy is nie deel van die gesprek nie, hoewel ek kan sien dat hy staar om te sien of sy boetie dit kan regkry om my eenkant te kry. Grootmens-logika laat my dadelik besef die versoek kom van dié meer vrypostige boetie.
So, ek stap net so drie meter uit die bondel mense en buig na die jong man om mooi te hoor wat hy sê. Hy praat agter sy hand asof hy fluister. Ek loer na die boetie, hy wys vir sy boetie ’n duimvashou-duim.
“Is oom ’n rêrige dominee?”
Wat antwoord ek nou? Sê maar “Ja, seun.”
“In ’n rêrige kerk oom?”
“Dan wil ek en my boetie Oom iets vra. Ons bly by Ouma, ons is vyf kinders. Sy en Oupa kyk mooi na ons, maar as oom ’n rêrige dominee in ’n rêrige kerk is, sal Oom asseblief bid vir ’n kar.”
Sy geloof kinderlik, sy vraag opreg.
Ek doen moeite, vertel hom hy kan self ook bid vir ’n kar, vir enigiets. Wat hy nodig het.
“Ek weet Oom, maar bid Oom net vir die kar asseblief.”